जयपुर:जयपुर जिले में पं. दीनदयाल उपाध्याय वरिष्ठ नागरिक तीर्थ यात्रा योजना में वर्ष 2018 के लिए यात्रियों का चयन करने के लिए सोमवार को जिला प्रभारी तथा गृह एवं न्याय मंत्री गुलाब चन्द कटारिया की अध्यक्षता में गठित कमेटी द्वारा कलेक्ट्रेट में ऑनलाईन लॉटरी निकाली गई। इसके तहत हवाई मार्ग से निःशुल्क तीर्थ यात्रा के लिए 626 तथा रेल मार्ग से निःशुल्क तीर्थ यात्रा के लिए 207 लोगों का चयन किया गया है।